ایران مجلسینده تورک بؤلونگوسو (فراکسیونو) قورولدو.
یوز وکیلین قاتیلمی ایله گرچکلشن توپلانتیدا تبریز ملت وکیلی مسعود پزشکیان بؤلونگویه باشقان سئچیلدی. بیر باشقا تبریز ملت وکیلی زهرا ساعی ده فراکسیونون سؤزچوسو اولدو.
اورمیه ملت وکیلی نادر قاضی پور و اردبیل ملت وکیلی رضا کریمی باشقان یاردیمچیلیغی، مرند و جلفا ملت وکیلی محمد حسن نژاد و تبریز ملت وکیلی شهاب الدین بی مقدار فراکسیونون کاتیبلیگی گؤره‌وینه گتیریلدی.
سؤزچو ساعی، تورکلرین یاشادیغی بؤلگه‌لرده وار اولان سورونلارین چؤزولمه‌سینی بؤلونگونون قورولما هدفی اولاراق آچیقلادی.
آذربایجان بؤلگه‌سی و تورکلرین یاشادیغی باشقا بؤلگه وکیللرینین یانی‌سیرا، آشوری‌لرین ملت وکیلی  یوناتن بت کلیا دا فراکسیونا اویه‌دیر.
